Flickr - Wikipedia

# Flickr

### Vun Wikipedia

Flickr is ene Websteed, op de de Brukers digitale Biller hoochladen köönt. Dorto köönt se korte Kommentaren schrieven un de Biller annere Lüüd wiesen un to Verfögung stellen. Ok över Nettbreven oder Handys mit Fotofunkschoon köönt Biller bi Flickr rinstellt warrn.

To de Biller köönt ok Wöör angeven warrn (Tags), de dat Bild in ene Grupp mit annere Biller stellt, bi de ok graad disse Wöör angeven sünd. Annere Brukers köönt ok Kommentaren schrieven.

De Websteed Flickr kaamt vun de Firma Ludicorp, de Caterina Fake un Stewart Butterfield 2002 in Vancouver in Kanada grünnt hebbt. Se hebbt egentlich en Rullenspeel maakt, dat Game Neverending heten dee. As Tosatzfunkschoon kunnen de Spelers vun’n Februar 2004 an ok ganz eenfach Biller hoochladen, wat vele Frünnen funnen hett. In’n März 2005 hett Yahoo Flickr un Ludicorp opköfft.

Bi Flickr warrt na Firmenangaven in jede Minuut op üm un bi 5000 Sieden togrepen un Flickr hett mehr as dree Millionen Brukers, de sik registreert hebbt. Flickr höört na de Söökmaschien Alexa to de dusend mehrstbesöchten Sieden in’t Internett. Üm un bi 180 Millionen Biller liggt 2006 op Flickr.

## [Ännern] Weblenken

- Websteed Flickr.com (engelsch)

Vun „http://nds.wikipedia.org../../../f/l/i/Flickr.html“

Kategorien: Bilddatenbank | Websteed

##### Views

- Artikel
- Diskuschoon
- Aktuelle Version

##### Mitmaken

- Hülp
- Wikipedia-Portal
- Spennen

##### Söken

##### Annere Spraken

- العربية
- Català
- Dansk
- Deutsch
- English
- Español
- Euskara
- Suomi
- Français
- עברית
- Magyar
- Bahasa Indonesia
- Italiano
- 日本語
- 한국어
- Lietuvių
- Nederlands
- ‪Norsk (bokmål)‬
- Polski
- Português
- Русский
- Svenska
- ไทย
- Türkçe
- 中文
- 粵語